9 Oct 2018 galinlyutskanov Uncategorized Leave a comment
(Продължение на интервюто от миналия вторник)
– Кой е най-откаченият човек, който е идвал в магазина?
– О, помня няколко от тях! Едното от нещата е сравнително популярно – татуировките. Аз нямам, но съм виждал клиенти, които са избрали да нарисуват върху кожата си за цял живот техния любим герой от филма. За мен това винаги е изглеждало малко странно… Веднъж в магазина дойде човек с кашони оригинални неща от филмите на Лукас и ме попита дали ги искам? Аз му отказах и му казах да си ги взима и да не се връща повече, все пак нямах никаква идея откъде ги има… Има ги и най-специалните , но не откачени гости, които сме имали тук, и сме изключително щастливи, че са ни посетили. Не винаги е възможно да ги разпознаеш – те са и мъже и жени. Обикновено са над 60-годишни. Влизат, разглеждат внимателно всичко, много приятелски настроени са, накрая вземат някоя от фигурите и казват: Аз бях този!
– Може, ти знаеш, че “Star Wars” е сниман в “Pineapple Studios”, които са съвсем близо до Лондон, и много от тези хора живеят в града или около него. И като видят магазина – влизат и могат да стоят тук часове, а и ние не ги пускаме да си тръгнат.
– Само за Хелоуин и за партита ли си купуват костюми хората? Виждал съм сватбени снимки, на които всички са с косютми от “Star Wars”.
– Не, не си купуват само за партита, за Хелоуин, за Нова година или за мероприятия, свързани със “Star Wars”. Те наистина се женят и всички гости се обличат така. “Star Wars” е феномен. Хората не се обличат като героите от „Индиана Джоунс“, „Мръсни танци“ или „Матрицата“, или всеки друг също отличен филм. Поради някаква причина те се обличат като героите от “Star Wars”.
– Разкажи за благотворителните инициативи, в които участвате.
– “Star Wars” винаги е бил свързан с благотворителността, не само тук, а и по цял свят. Филмът достига до всички – деца, тийнейджъри, възрастни. Винаги има полза за благотворителността, има много групи в Англия, които се занимават с това. Вместо да ходят на риба или на мач в събота, те харчат много пари, за да се облекат като герои от “Star Wars” и да зарадват децата, които са в нужда.
– “Jedi-Robe” също прави свое благотворително мероприятие, нали?
– Да, всяка година обикновено през август правим такова нещо в полза на “Great Ormond Street Children’s Hospital”. Не е нещо специално, но ние имаме хиляди клиенит, които са си купили костюми от нас, и много тях искат да участват, събираме малко пари от хората, които са наоколо и се радват на представлението… Понякога успяваме да доведем и актьор от филма, това са прекрасни дни.
– Кой е любимият ти предмет от магазина?
– Добре, кои са трите ти любими предмета?
– Номер едно е тъмнокафявото джедайско наметало… ясно защо. На второ място е мечът на Анакин Скайуокър. Номер 3 е костюмът на стартрупърите!
– Може ли да се поръчват продукти от “Jedi-Robe” от България?
– Да, аз съм много радостен, че почти от самото отваряне на магазина, преди почти 10 години, редовно имаме поръчки от България. Винаги костюми – колани, ботуши, наметала. Светът е малък и феновете на “Star Wars” са навсякъде! Заради това и България е важна за “Jedi-Robe”! Бихме се радвали, ако и у вас има подобни благотворителни инициативи, на които да помогнем!
Previous Post: Трябва да се промени разбирането за расизъм, защото расизмът отдавна не е насочен само срещу чернокожите
Next Post: Нещо за четене: Лиса Гърднър – “The Neighbour”